Here is a page extracted from Wikipedia that may contain CSS, HTML, and a lot of unformatted text.

Title: Calomart
Content: Calomart (Calomarde en castellano) ye un municipio d'a provincia de Teruel, situato en a comarca d'a Sierra d'Albarracín. A suya población ye de 73 habitants (2005), en una superficie de 28 km².

Cheografía
Ye situato en a Sierra d'Albarracín, a mán d'o río de la Fuent del Berro.

Toponimia 
En Francia existe Calomard como apellito. En un texto latín de 1189 en o que o sinyor d'Albarracín Ruíz d'Azagra cede Sancta Croce y Villalba a Lupo de Barea apareixen mencions a Petro de Calomart y Oveco de Calomart. Apareixe o nombre Calomar como parroquia a fins d'o sieglo XII cuan o bispe d'Albarazín chura obediencia a l'arcebispato de Toledo.

Seguntes atra explicación, que se vei en a Gran Enciclopedia Aragonesa os nombres Penyascales y Valle Hondillo estioron os nombres primitivos de dos lugars que se chuntoron pa fer un solo municipio, y li se posó Calomarde pa honrar a lo teruelano Francisco Tadeo Calomarde, un ministro de Fernando VII naixito de Villel.

Entre os microtoponimos mes intresants tenemos Fuente del Sabuco conservando un aragonesismo, Fuent Salada, Rincón del Mosen, conservando o tractamiento de respeto medieval propio d'a baixa nobleza y d'o clero en Aragón, y tamién o Barranco de la Calera, Barranco Chilanco y La Calzada.

Historia 
Como muestra d'o periodo romano esiste una lapida funeraria romana bien conservata.

Demografía

Administración

Reparto de concellers

Alcaldes

Puestos d'intrés 
 Ilesia de Sant Per, sieglo XVII.
 Ermita de Sant Chil Abat.
 Ermita de Sant Sabastián.

Fiestas 
 Sant Chil Abat, 1 de setiembre.
 Santo Cristo, 15-21 de mayo.

Referencias

Vinclos externos 
 www.calomarde.org